ΝΟΜΟΣ ΠΟΥ ΤΡΟΠΟΠΟΙΕΙ ΤΟΝ ΠΕΡΙ ΠΤΩΧΕΥΣΗΣ ΝΟΜΟ

|  |  |  |  |  |  |
| --- | --- | --- | --- | --- | --- |
| Προοίμιο.  Επίσημη Εφημερίδα της Ε.Ε.: L172,  26.6.2019,  σ. 18. | Για σκοπούς εναρμόνισης με τα άρθρα 20, 22, 26 και 28 της πράξης της Ευρωπαϊκής Ένωσης με τίτλο «Οδηγία (ΕΕ) 2019/1023 του Ευρωπαϊκού Κοινοβουλίου και του Συμβουλίου της 20ης Ιουνίου 2019 περί πλαισίου για την προληπτική αναδιάρθρωση, την απαλλαγή από τα χρέη και τις ανικανότητες ή την έκπτωση οφειλετών, καθώς και περί μέτρων βελτίωσης των διαδικασιών αυτών, και για την τροποποίηση της Οδηγίας (ΕΕ) 2017/1132 (Οδηγία για την αναδιάρθρωση και την αφερεγγυότητα)», | | | | |
|  |  | | | | |
|  | Η Βουλή των Αντιπροσώπων ψηφίζει ως ακολούθως: | | | | |
|  |  | | | | |
| Συνοπτικός τίτλος.  Κεφ. 5.  49 του 1985  197 του 1986  156(I) του 1999  2(I) του 2008  74(I) του 2008  206(Ι) του 2012  61(Ι) του 2015  80(I) του 2016  146(I) του 2017  38(I) του 2018  90(I) του 2018  91(Ι) του 2022. | 1. Ο παρών Νόμος θα αναφέρεται ως ο περί Πτώχευσης (Τροποποιητικός) (Αρ. 2) Νόμος του 2022 και θα διαβάζεται μαζί με τον περί Πτώχευσης Νόμο (που στο εξής θα αναφέρεται ως «ο βασικός νόμος»). | | | | |
|  |  | | | | |
| Τροποποίηση του άρθρου 2 του βασικού νόμου. | 2. Το άρθρο 2 του βασικού νόμου τροποποιείται με την προσθήκη, στην κατάλληλη αλφαβητική σειρά, του ακόλουθου νέου όρου και του ορισμού αυτού: | | | | |
|  |  | | | | |
|  | «“ηλεκτρονικά μέσα” σημαίνει μέσα ηλεκτρονικού μηχανισμού για την επεξεργασία, περιλαμβανομένης ψηφιακής συμπίεσης, για την αποθήκευση και για την μετάδοση δεδομένων, με τη χρήση καλωδίων, ράδιου, οπτικών τεχνολογιών ή οποιουδήποτε άλλου ηλεκτρομαγνητικού μέσου·». | | | | |
|  |  | | | | |
| Τροποποίηση του άρθρου 20 του βασικού νόμου. | 3. Το άρθρο 20 του βασικού νόμου τροποποιείται ως ακολούθως: | | | | |
|  |  | | | | |
|  | (α) | Με την αντικατάσταση, στο εδάφιο (3), των λέξεων «Ο Επίσημος Παραλήπτης» (πρώτη γραμμή) με την φράση «Τηρουμένων των διατάξεων του εδαφίου (4), ο Επίσημος Παραλήπτης»· και | | | |
|  |  |  | | | |
|  | (β) | με την προσθήκη των ακόλουθων νέων εδαφίων: | | | |
|  |  |  | | | |
|  |  | «(4) Κατά τον διορισμό ιδιώτη διαχειριστή πτώχευσης σύμφωνα με το εδάφιο (3), ο Επίσημος Παραλήπτη δύναται να μην διορίσει επόμενο ιδιώτη διαχειριστή πτώχευσης από τον κατάλογο, λαμβάνοντας υπόψη την εμπειρία και την εμπειρογνωσία του επόμενου ιδιώτη διαχειριστή πτώχευσης και συνυπολογίζοντας τα ειδικά χαρακτηριστικά της υπόθεσης. | | | |
|  |  |  | | | |
|  |  | (5) Πριν από τον διορισμό ιδιώτη διαχειριστή πτώχευσης σύμφωνα με τα εδάφια (2) και (3), ο πτωχεύσας δύναται να προβεί σε γραπτές παραστάσεις προς την συνέλευση πιστωτών και/ή τον Επίσημο Παραλήπτη, αντίστοιχα, και να θέσει υπόψη τους στοιχεία, σε περίπτωση που, κατά την άποψη του πτωχεύσαντα, η σύνδεση ή η σχέση του προτεινόμενου για διορισμό ιδιώτη διαχειριστή πτώχευσης με τον πτωχεύσαντα ή την περιουσία του ή με πιστωτή δυνατόν να καταστήσει δύσκολο για τον ιδιώτη διαχειριστή πτώχευσης να ενεργεί αμερόληπτα προς το συμφέρον των πιστωτών γενικά.». | | | |
|  |  | | | | |
| Τροποποίηση του άρθρου 27Α του βασικού νόμου. | 4. Το άρθρο 27Α του βασικού νόμου τροποποιείται με την προσθήκη, αμέσως μετά το εδάφιο (10), του ακόλουθου νέου εδαφίου: | | | | |
|  |  | | | | |
|  | «(11) Με την αυτοδίκαιη αποκατάσταση πτωχεύσαντα, η οποία επέρχεται δυνάμει των διατάξεων του παρόντος άρθρου, οποιοιδήποτε περιορισμοί στην ανάληψη ή άσκηση εμπορικής, επιχειρηματικής, βιοτεχνικής ή επαγγελματικής δραστηριότητας από τον αποκατασταθέντα πτωχεύσαντα με βάση τον παρόντα Νόμο ή οποιονδήποτε άλλο σχετικό νόμο, αποκλειστικά και μόνο επειδή υπήρξε πτωχεύσας, παύουν αυτόματα να έχουν ισχύ.». | | | | |
|  |  | | | | |
| Τροποποίηση του άρθρου 30 του βασικού νόμου. | 5. Το άρθρο 30 του βασικού νόμου τροποποιείται με την προσθήκη, αμέσως μετά το εδάφιο (5), του ακόλουθου νέου εδαφίου: | | | | |
|  |  | | | | |
|  | «(6) Με την έκδοση διατάγματος αποκατάστασης δυνάμει των διατάξεων του άρθρου 27, οποιοιδήποτε περιορισμοί στην ανάληψη ή άσκηση εμπορικής, επιχειρηματικής, βιοτεχνικής ή επαγγελματικής δραστηριότητας από τον αποκατασταθέντα πτωχεύσαντα με βάση τον παρόντα Νόμο ή οποιονδήποτε άλλον νόμο, αποκλειστικά και μόνο επειδή υπήρξε πτωχεύσας, παύουν αυτόματα να έχουν ισχύ.». | | | | |
|  |  | | | | |
| Τροποποίηση του βασικού νόμου με την προσθήκη νέου άρθρου 30Α. | 6. Ο βασικός νόμος τροποποιείται με την προσθήκη, αμέσως μετά το άρθρο 30, του ακόλουθου νέου άρθρου: | | | | |
|  |  | |  | | |
|  | «Πρόσβαση σε πλαίσια παροχής στήριξης επιχειρηματιών. | | | 30Α. Πτωχεύσας ο οποίος αποκαταστήθηκε δεν στερείται της πρόσβασης σε υφιστάμενα εθνικά πλαίσια παροχής στήριξης σε επιχειρηματίες περιλαμβανομένης της πρόσβασης σε συναφείς και επίκαιρες πληροφορίες σε σχέση με τα πλαίσια αυτά, αποκλειστικά και μόνο επειδή υπήρξε πτωχεύσας.». | |
|  |  | | |  | |
| Τροποποίηση του άρθρου 86 του βασικού νόμου. | 7. Το άρθρο 86 του βασικού νόμου τροποποιείται με την αντικατάσταση στο τέλος του εδαφίου (2) του σημείου της τελείας με το σημείο της άνω και κάτω τελείας και την προσθήκη, αμέσως μετά, της ακόλουθης νέας επιφύλαξης: | | | | |
|  |  | | | | |
|  | « Νοείται ότι, για τους σκοπούς του παρόντος εδαφίου, “ενδιαφερόμενο πρόσωπο” περιλαμβάνει και τον πτωχεύσαντα.». | | | | |
|  |  | | | | |
| Τροποποίηση του βασικού νόμου με την προσθήκη νέου άρθρου 108Α. | 8. Ο βασικός νόμος τροποποιείται με την προσθήκη, αμέσως μετά το άρθρο 108, του ακόλουθου νέου άρθρου: | | | | |
|  |  | | | | |
|  | «Χρήση ηλεκτρονικών μέσων. | | | 108Α. Ο χρεώστης, κάθε πιστωτής, ο ιδιώτης διαχειριστής πτώχευσης και το Τμήμα Αφερεγγυότητας, δύναται να εκτελούν τις ακόλουθες ενέργειες με ηλεκτρονικά μέσα: | |
|  |  | | |  | |
|  |  | | | (α) | Την υποβολή πρότασης για συμβιβασμό ή σχέδιου διευθέτησης· |
|  |  | | |  |  |
|  |  | | | (β) | κοινοποιήσεις προς τους πιστωτές· |
|  |  | | |  |  |
|  |  | | | (γ) | επαλήθευση χρέους.». |

Αρ. Φακ. 23.01.063.185-2022

ΝΚ/ΘΧ